**O B A V I J E S T**

**o provođenju drugog dijela Otvorenog javnog natječaja**

**za financiranje rada pod nadzorom doktora medicine bez specijalizacije u 2023. godini**

Nakon obrade zahtjeva za financiranje rada pod nadzorom doktora medicine bez specijalizacijeupućenih na prvi dio Otvorenog javnog natječaja (**zaključno do 31. kolovoza 2023. godine**) i donošenja Odluke o izboru doktora medicine bez specijalizacije za kojeg će se financirati rad pod nadzorom osnovom Otvorenog javnog natječaja iz 2023. godine te Odluke o dopunama Odluke o izboru doktora medicine bez specijalizacije za koje će se financirati rad pod nadzorom osnovom Otvorenog javnog natječaja iz 2023. godine, Hrvatski zavod za zdravstveno osiguranje (u daljnjem tekstu: Zavod) objavljuje podatke o slobodnim mjestima doktora medicine bez specijalizacije u **Popisu ugovornih zdravstvenih ustanova Zavoda u kojima će se provoditi rad pod nadzorom u 2023. godini (usklađen na dan 30. listopada 2023. godine),** na koji kandidati **mogu uputiti zahtjeve** za financiranje rada pod nadzorom.

Kandidati čiji su zahtjevi za financiranje rada pod nadzorom za Otvoreni javni natječaj već zaprimljeni od strane Zavoda, **nisu u obvezi ponovno upućivati zahtjeve** za financiranje rada pod nadzorom s odgovarajućom dokumentacijom već će se i njihovi zahtjevi uzeti u razmatranje zajedno s novim zahtjevima upućenim nakon objave Popisa ugovornih zdravstvenih ustanova.

Zahtjevi za financiranje rada pod nadzorom upućeni na ovaj dio Otvorenog javnog natječaj od strane onih kandidata koji su na temelju Odluke Upravnog vijeća Zavoda uvršteni u Listu prvenstva nakon provedenog prvog dijela Otvorenog javnog natječaja, neće se razmatrati.

Zahtjev za financiranje rada pod nadzorom iz točke IV. Otvorenog javnog natječaja podnosi se na adresu: Hrvatski zavod za zdravstveno osiguranje - Direkcija, Margaretska 3, 10 000 Zagreb ili putem e-pošte: [Doktori.rad-nadzor@hzzo.hr](mailto:Doktori.rad-nadzor@hzzo.hr), s naznakom: **„Za Otvoreni javni natječaj za financiranje rada pod nadzorom doktora medicine bez specijalizacije u 2023. godini“.**

Ukoliko kandidat ne zaprimi povratni automatski odgovor kao potvrdu o zaprimanju poslanog zahtjeva za financiranje rada pod nadzorom putem e-pošte: [Doktori.rad-nadzor@hzzo.hr](mailto:Doktori.rad-nadzor@hzzo.hr),, potrebno je odmah ukazati na isto slanjem e-pošte na predmetnu adresu e-pošte.

Ako kandidat odustane od poslanog zahtjeva za financiranje rada pod nadzorom nakon objave rezultata drugog dijela Otvorenog javnog natječaja, dopunit će se Popis ugovornih zdravstvenih ustanova Zavoda na način da će se objaviti dodatno slobodno mjesto kandidata koji je odustao od poslanog zahtjeva.

Odluka o izboru doktora medicine bez specijalizacije za koje će se financirati rad pod nadzorom osnovom Otvorenog javnog natječaja iz 2023. godine za drugi dio Otvorenog javnog natječaja bit će donesena na jednoj od sljedećih sjednica Upravnog vijeća Zavoda.

Zagreb, 30. listopada 2023. godine